钦定古今图书集成/历象汇编/岁功典/第006卷 > 《明胡氏易经传注》 > 《说卦》
## 钦定古今图书集成/历象汇编/岁功典/第006卷 > 《明胡氏易经传注》 > 《说卦》

玉斋胡氏曰：尝因邵子冬至子半之说推之，以卦分
配节候，复为冬至，子之半；《颐》《屯》《益》为小寒，丑之初；《震》
《噬嗑》《随》为大寒，丑之半；《无妄》《明夷》为立春，寅之初；《贲》
《既济》《家人》为雨水，寅之半；《丰》《离》《革》为惊蛰，卯之初；《同
人》《临》为春分，卯之半；《损》《节》《中孚》为清明，辰之初；《归妹》
《睽》《兑》为谷雨，辰之半；《履》《泰》为立夏，巳之初；《大畜》《需》《小
畜》为小满，巳之半；《大壮》《大有》《夬》为芒种，午之初；至《干》
之未；交夏至，午之半焉。此三十二卦皆进而得夫《震》
《离》《兑》《干》已生之卦也。《姤》为夏至，午之半；《大过》《鼎》《恒》为
小暑，未之初；《巽》《井》《蛊》为大暑，未之半；《升》《讼》为立秋，申
之初；《困》《未济》《解》为处暑，申之半；《涣》《坎》《蒙》为白露，酉之
初；《师》《遁》为秋分，酉之半；《咸》《旅》《小过》为寒露，戌之初；《渐》
《蹇》《艮》为霜降，戌之半；《谦》《否》为立冬，亥之初；《萃》《晋》《豫》为
小雪，亥之半；《观》《比》《剥》为大雪，子之初至《坤》之未交，冬
至子之半焉。此三十二卦皆进而得夫《巽》《坎》《艮》《坤》未
生之卦也。二分、二至、四立，总为八节，每节各计两卦，
如《坤》《复》为冬至，《无妄》《明夷》为立春，《同人》《临》为春分之
类是也。其十六气每气各计三卦，如《颐》《屯》、益为小寒，
至《观》《比》《剥》为大雪之类是也。八节计十六卦，十六气
计四十八卦，合之为六十四卦，此以卦配气者然也。